techiaith/cofnodycynulliad_en-cy huggingface dataset:
English: Well, as I say, in relation to the particular recommendations that the commission will be making, we await to see what those recommendations are. I think it would be inappropriate to prejudge the work of an independent commission in that sense. She makes an important point about where students study the law and where they end up practising. She'll also know, I think, that Welsh law schools teach law to students from all over the UK and across the world. So, this is a matter where people study inside and outside Wales and practice in a number of settings. But the point in relation to familiarity with Welsh law, which I know is at the heart of her question, is one which I'm very seized of, not least given the discussion we've had elsewhere and in this Chamber on other occasions in relation to the accessibility of Welsh law generally, and certainly in discussions I've had with the law schools, since my appointment as Counsel General, I have sought to look for opportunities to impress upon them how important it is to ensure that Welsh law plays its full part in the syllabus and prospectus of university courses, not, as it were, solely from the point of view of constitutional aspects but also the substantive law. And, as we here legislate more and more, I'm confident that the proportion of law taught in law schools in Wales that Welsh law represents will increase.
Welsh: Wel, fel y dywedaf i, o ran yr argymhellion penodol y bydd y comisiwn yn eu gwneud, rydym ni'n aros i weld beth yw'r argymhellion hynny. Rwy'n credu y byddai'n amhriodol rhagfarnu gwaith comisiwn annibynnol o ran hynny. Mae hi'n gwneud pwynt pwysig ynghylch lle mae myfyrwyr yn astudio'r gyfraith a lle maen nhw'n ymarfer yn y pen draw. Mae hi hefyd yn gwybod, rwy'n credu, bod ysgolion cyfraith Cymru yn addysgu'r gyfraith i fyfyrwyr o bob rhan o'r DU a ledled y byd. Felly, mae hwn yn fater lle mae pobl yn astudio y tu mewn a'r tu allan i Gymru ac yn ymarfer mewn nifer o leoliadau. Ond mae'r pwynt ynglŷn â bod yn gyfarwydd â chyfraith Cymru, sydd, y gwn i, wrth wraidd ei chwestiwn, yn un yr wyf i'n ymwybodol iawn ohono, yn enwedig o ystyried y drafodaeth a gawsom ni mewn mannau eraill ac yn y Siambr hon ar adegau eraill o ran hygyrchedd cyfraith Cymru yn gyffredinol, ac yn sicr mewn trafodaethau yr wyf i wedi'u cael ag ysgolion y gyfraith, ers fy mhenodi'n Gwnsler Cyffredinol, rwyf i wedi ceisio chwilio am gyfleoedd i dynnu eu sylw at ba mor bwysig yw hi i sicrhau bod cyfraith Cymru yn chwarae ei rhan lawn yn y maes llafur a phrosbectws cyrsiau Prifysgol, nid, fel petai, o safbwynt agweddau cyfansoddiadol yn unig, ond hefyd y gyfraith sylwedd. Ac, wrth i ni ddeddfu yma fwyfwy, rwy'n hyderus y bydd y gyfran o'r gyfraith sy'n cael ei haddysgu yn ysgolion y gyfraith yng Nghymru y mae cyfraith Cymru yn ei chynrychioli yn cynyddu.
English: Well, I thank the Member for that question. I will be interested in discussing further with him his reflections on the meeting and discussions he had with the former chief justice of Israel. In my capacity as Counsel General, I've looked into the question of jurisdiction with interest, and discussed in Scotland and Northern Ireland how their arrangements work and differ from ours here. I do think that the report of the Commission on Justice in Wales will operate partly as a catalyst for a richer set of discussions in this institution than perhaps we would have had to embrace in the past about questions in relation to criminal justice, broadly, and how that sits within the devolution settlement. And, in particular, the point that the Member makes about the question of jurisdiction arrangements into the future, I obviously don't wish to prejudge anything that the commission may say, but these are very important issues for us as the body of Welsh law continues to expand as we do our work.
Welsh: Wel, diolch i'r Aelod am y cwestiwn yna. Bydd gennyf i ddiddordeb mewn trafod ymhellach gydag ef ei fyfyrdodau ar y cyfarfod a'r trafodaethau a gafodd gyda chyn brif ustus Israel. Yn rhinwedd fy swydd fel Cwnsler Cyffredinol, rwyf wedi ystyried mater awdurdodaeth â diddordeb, ac wedi trafod yn yr Alban a Gogledd Iwerddon sut mae eu trefniadau nhw'n gweithio a sut y maen nhw'n wahanol i'n rhai ni yma. Rwy'n credu y bydd adroddiad y Comisiwn ar Gyfiawnder yng Nghymru yn gweithredu'n rhannol fel catalydd ar gyfer cyfres fwy cyfoethog o drafodaethau yn y sefydliad hwn nag efallai y byddem ni wedi gorfod ei derbyn yn y gorffennol ynglŷn â chwestiynau ynghylch cyfiawnder troseddol, yn fras, a sut mae hynny'n rhan o'r setliad datganoli. Ac, yn benodol, y pwynt y mae'r Aelod yn ei wneud am fater trefniadau awdurdodaeth i'r dyfodol, yn amlwg nid wyf am ragfarnu unrhyw beth y gallai'r Comisiwn ei ddweud, ond mae'r rhain yn faterion pwysig iawn i ni gan fod corff cyfraith Cymru yn parhau i ehangu wrth i ni gyflawni ein gwaith.
English: The First Minister announced in May that we support 20 mph as the default speed limit in built-up areas and we have established, as a Government, a task and finish group to provide recommendations on how to implement this, including potential changes to legislation.
Welsh: Cyhoeddodd y Prif Weinidog ym mis Mai ein bod yn cefnogi 20 mya fel y terfyn cyflymder diofyn mewn ardaloedd adeiledig ac rydym ni wedi sefydlu, fel Llywodraeth, grŵp gorchwyl a gorffen i ddarparu argymhellion ar sut i weithredu hyn, gan gynnwys newidiadau posibl i ddeddfwriaeth.
English: Thank you. Well, I, for one, on behalf of my constituents in Aberconwy, was really pleased to hear the First Minister make that commitment because it's a big issue in my mailbox currently. Welsh Government guidance 'Setting Local Speed Limits in Wales' has a major influence, obviously, on speed-limit decisions when considering the provision of a speed limit or modifications in a rural area. Highway authorities are supposed to consider 12 distinct factors. I myself have published a report that highlights that almost all considerations seem to be focused primarily on the numbers and types of collisions when they happen. Now, due to a lack of reported collisions, countless winding rural roads are currently stuck with dangerous speed limits. The First Minister has, in correspondence to me, advised that some of my work will be considered as part of a review of guidance, but I am concerned that progress will only be achieved by legalisation of the factors to be considered on setting local speed limits in Wales. Would you be willing to liaise with your Cabinet colleagues, and indeed the First Minister, to assess the potential implication of legalisation of the guidance?
Welsh: Diolch. Wel, rwyf i, ar ran fy etholwyr yn Aberconwy, yn falch iawn o glywed y Prif Weinidog yn gwneud yr ymrwymiad hwnnw gan ei fod yn fater pwysig yn fy mlwch negeseuon ar hyn o bryd. Mae canllawiau Llywodraeth Cymru 'Pennu Terfynau Cyflymder Lleol yng Nghymru' yn cael dylanwad mawr, yn amlwg, ar benderfyniadau ar derfynau cyflymder wrth ystyried darparu terfyn cyflymder neu addasiadau mewn ardal wledig. Mae awdurdodau'r priffyrdd i fod i ystyried 12 ffactor penodol. Rwyf i fy hun wedi cyhoeddi adroddiad sy'n tynnu sylw at y ffaith bod bron pob ystyriaeth, mae'n ymddangos, yn canolbwyntio'n bennaf ar y niferoedd a'r mathau o wrthdrawiadau pan fyddant yn digwydd. Oherwydd diffyg yn y nifer o wrthdrawiadau sy'n cael eu hadrodd, mae ffyrdd gwledig troellog rhif y gwlith yn gaeth i derfynau cyflymder peryglus. Mae'r Prif Weinidog, mewn gohebiaeth ataf i, wedi dweud y bydd rhywfaint o fy ngwaith yn cael ei ystyried yn rhan o adolygiad o'r canllawiau, ond rwy'n bryderus mai dim ond drwy gyfreithloni'r ffactorau i'w hystyried ynghylch pennu terfynau cyflymder lleol yng Nghymru y bydd modd cyflawni cynnydd. A fyddech chi'n barod i gysylltu â'ch cyd-Weinidogion yn y Cabinet, ac yn wir â'r Prif Weinidog, i asesu goblygiadau posibl cyfreithloni'r canllawiau?
English: Well, I thank the Member for that supplementary question. I'm always happy to co-operate with my colleagues in Government in relation to these matters and, indeed, every other relevant matter. The taskforce has now met, I think, on two occasions to investigate the evidence that I know she will wish us, as a Government, to take into account, and has begun to identify the range of matters that she alludes to in her questions. The recommendations of that group, which will cover this ground, will be presented to the Minister and the Deputy Minister for Economy and Transport before summer recess next year, and I'm sure those considerations will be uppermost in their minds.
Welsh: Wel, diolch i'r Aelod am y cwestiwn atodol yna. Rwyf i bob amser yn hapus i gydweithredu â fy nghyd-Weinidogion yn y Llywodraeth ynghylch y materion hyn ac, yn wir, â phob mater perthnasol arall. Mae'r tasglu bellach wedi cyfarfod, rwy'n credu, ar ddau achlysur i ymchwilio i'r dystiolaeth y gwn i y bydd hi'n dymuno i ni, fel Llywodraeth, ei hystyried, ac rydym ni wedi dechrau nodi'r amryw o faterion y mae hi'n cyfeirio atyn nhw yn ei chwestiynau. Bydd argymhellion y grŵp hwnnw, a fydd yn cwmpasu'r maes hwn, yn cael eu cyflwyno i'r Gweinidog ac i Ddirprwy Weinidog yr Economi a Thrafnidiaeth cyn toriad yr haf y flwyddyn nesaf, ac rwy'n siŵr y bydd yr ystyriaethau hynny flaenaf yn eu meddyliau.
English: Diolch, Llywydd. There is one change to this week's business: tomorrow's short debate on the importance of animal welfare to promote Wales's image has been withdrawn. Draft business for the next three weeks is set out in the business statement and announcement that can be found amongst the meeting papers available to Members electronically.
Welsh: Diolch, Llywydd. Mae un newid i fusnes yr wythnos hon: tynnwyd yn ôl y ddadl fer yfory ar bwysigrwydd lles anifeiliaid i hyrwyddo delwedd Cymru. Mae'r busnes drafft ar gyfer y tair wythnos nesaf wedi'i nodi yn y datganiad a chyhoeddiad busnes, sydd i'w gweld ymhlith papurau'r cyfarfodydd sydd ar gael i'r Aelodau'n electronig.
English: Thank you, Darren Millar, for raising those issues this afternoon. On the first, relating to secondary breast cancer and the particular concerns that have been raised in terms of delays in diagnosis, access to treatment and of course access to a clinical nurse specialist, I will ask the health Minister to write to you outlining the Welsh Government's action on each of those areas. FootnoteLink The Old Colwyn sea defences - I know that you've raised this a number of times over the years. Can I ask you to write to the environment Minister with your specific concerns, particularly relating to the sewage line and so forth, so that she can consider that?
Welsh: Diolch, Darren Millar, am godi'r materion hynny y prynhawn yma. O ran y cyntaf, sy'n ymwneud â chanser eilaidd y fron a'r pryderon penodol a godwyd o ran oedi cyn cael diagnosis, cael gafael ar driniaeth, a chael gafael ar, wrth gwrs, nyrs glinigol arbenigol, gofynnaf i'r Gweinidog Iechyd ysgrifennu atoch chi yn amlinellu camau gweithredu Llywodraeth Cymru ar bob un o'r meysydd hynny. FootnoteLink Amddiffynfeydd môr Hen Golwyn - gwn eich bod chi wedi codi hyn sawl gwaith yn ystod y blynyddoedd. A gaf i ofyn i chi ysgrifennu at Weinidog yr Amgylchedd gyda'ch pryderon penodol, yn enwedig o ran y llinell garthion ac yn y blaen, fel y gall hi ystyried hynny?
English: Thank you very much. On the first issue, where you expressed concern over Barclays Bank not allowing their customers to use the Post Office for their banking needs, obviously we would share those concerns, because as you say, when banks decide to pull out of communities, we're regularly told that it won't have an impact on those individuals because they can use the local post office. And if the Minister hasn't yet made representations on that matter, I will ensure that we do so. FootnoteLink FootnoteLink I think that the First Minister set out our approach in relation to the Catalan issue during his First Minister's question time this afternoon. He said that as a general rule he is and Welsh Government is reluctant to be drawn into matters that aren't the responsibility of Welsh Government or of this institution, but took the opportunity to say that we are rightly concerned about the imprisonment of democratically elected representatives, and we would certainly be of the view that it is political dialogue and political discourse that should be the way forward.
Welsh: Diolch yn fawr iawn. O ran y mater cyntaf, pan wnaethoch chi fynegi pryder ynghylch Banc Barclays yn peidio â chaniatáu i'w gwsmeriaid ddefnyddio Swyddfa'r Post ar gyfer eu hanghenion bancio, mae'n amlwg ein bod yn rhannu'r pryderon hynny, oherwydd fel y dywedwch chi, pan fo banciau'n penderfynu tynnu allan o gymunedau, dywedir yn rheolaidd wrthym ni na fydd yn cael effaith ar yr unigolion hynny oherwydd y gallan nhw ddefnyddio'r swyddfa bost leol. Ac os nad yw'r Gweinidog wedi cyflwyno sylwadau ar y mater hwnnw eto, byddaf yn sicrhau ein bod yn gwneud hynny. FootnoteLink FootnoteLink Rwy'n credu i'r Prif Weinidog amlinellu ein hagwedd at fater Catalonia yn ystod sesiwn holi'r Prif Weinidog y prynhawn yma. Dywedodd ei fod, fel rheol gyffredinol, yn amharod i gael ei dynnu i mewn i faterion nad ydyn nhw yn gyfrifoldeb ar Lywodraeth Cymru na'r sefydliad hwn, ond manteisiodd ar y cyfle i ddweud ein bod yn pryderu'n briodol am garcharu cynrychiolwyr a etholwyd yn ddemocrataidd, a byddem ni yn sicr o'r farn mai deialog wleidyddol a thrafodaeth wleidyddol ddylai fod y ffordd ymlaen.
English: I wanted to raise the matter of constituents who are having difficulty getting their ears syringed without having to pay considerable sums of money. They've got blocked ears through a build-up of ear wax and when they have been to their GP surgeries, they've been told that this facility no longer exists at their GPs and they've been referred to private businesses who are charging them as much as £95. This is not the first time that this matter has been raised in the Assembly, because nearly three years ago Vaughan Gething, the health Minister, issued a statement saying that ear syringing is provided through the NHS and no-one should expect to have to pay for this service. So, given that this has been happening in more than one surgery, I just wondered if we could have a further statement from the health Minister to clarify whether the Welsh Government has changed their policy, and if not, what action is going to be taken in discussion with the health boards to ensure that this very basic service - being able to hear - is available as part of the NHS.
Welsh: Roeddwn am godi mater etholwyr sy'n cael anhawster i gael chwistrellu eu clustiau heb orfod talu symiau sylweddol o arian. Mae eu clustiau wedi blocio â chwyr clust a phan fyddan nhw'n ymweld â'u meddygfeydd, maen nhw'n cael gwybod nad yw'r cyfleuster hwn yn bodoli bellach gyda'u meddygon teulu ac maent yn cael eu hatgyfeirio at fusnesau preifat sy'n codi cymaint â £95. Nid dyma'r tro cyntaf i'r mater hwn gael ei godi yn y Cynulliad, oherwydd ymron i dair blynedd yn ôl cyhoeddodd Vaughan Gething, y Gweinidog iechyd, ddatganiad yn dweud bod chwistrellu clustiau yn cael ei ddarparu drwy'r GIG ac na ddylai neb ddisgwyl gorfod talu am y gwasanaeth hwn. Felly, o ystyried bod hyn wedi bod yn digwydd mewn mwy nag un feddygfa, tybed a allem ni gael datganiad pellach gan y Gweinidog iechyd i egluro a yw Llywodraeth Cymru wedi newid ei pholisi, ac os na, pa gamau sy'n mynd i gael eu cymryd mewn trafodaeth â'r Byrddau Iechyd i sicrhau bod y gwasanaeth sylfaenol iawn hwn - sef gallu clywed - ar gael fel rhan o'r GIG.
English: Thank you very much to Jenny Rathbone for raising that issue and there's been no change in terms of Welsh Government's approach. Wax management is provided through the NHS in Wales and nobody should be expected to have to pay for those services. It's not explicitly part of the GP contract and, as such, some GPs have traditionally provided services whereas others have simply referred all of their patients with ear wax symptoms to hospital ear, nose and throat departments. And if a GP practice doesn't provide a wax management service, the practice should refer the patient to the health board's ear care nurse specialist. I will ask the health Minister to consider how we can recommunicate that to health boards so that there's no confusion among GPs about their responsibilities for wax management.
Welsh: Diolch yn fawr i Jenny Rathbone am godi'r mater hwnnw ac ni fu unrhyw newid o ran dull gweithredu Llywodraeth Cymru. Darperir rheolaeth cwyr drwy'r GIG yng Nghymru ac ni ddylid disgwyl i neb dalu am y gwasanaethau hynny. Nid yw'n rhan benodol o'r contract meddygon teulu ac, fel y cyfryw, mae rhai meddygon teulu wedi darparu gwasanaethau'n draddodiadol tra bod eraill wedi cyfeirio pob un o'u cleifion â symptomau cwyr clust i adrannau clust, trwyn a gwddf yr ysbyty. Os nad yw meddygfa yn darparu gwasanaeth rheoli cwyr, dylai'r practis gyfeirio'r claf at nyrs gofal y glust y bwrdd iechyd. Byddaf yn gofyn i'r Gweinidog iechyd ystyried sut y gallwn ail-gyfleu hynny i'r byrddau iechyd fel nad oes unrhyw ddryswch ymhlith meddygon teulu ynghylch eu cyfrifoldebau o ran rheoli cwyr.
English: Well, Llyr Gruffydd is right that the food and drink industry is very much one of the jewels in the crown of our economy here in Wales, and I know that the Minister works extremely hard to provide the best possible support for the food and drink sector and that the importance of food processing is very much understood, especially with the challenges we face with Brexit. Of course, the Minister is here to hear your comments, and she will certainly take that into consideration in terms of considering when and how to best update the Assembly on the work that is being done in the food and drink sector here in Wales. The second point in relation to the ministerial code - of course, the Member will be aware that there is a process that is set out, and the process is under way, and I wouldn't be able to say any more at this point today.
Welsh: Wel, mae Llŷr Gruffydd yn iawn fod y diwydiant bwyd a diod yn wir yn un o berlau ein heconomi yma yng Nghymru, a gwn fod y Gweinidog yn gweithio'n eithriadol o galed i roi'r gefnogaeth orau bosibl i'r sector bwyd a diod a bod pwysigrwydd prosesu bwyd yn cael ei ddeall yn iawn, yn enwedig gyda'r heriau sy'n ein hwynebu gyda Brexit. Wrth gwrs, mae'r Gweinidog yma i glywed eich sylwadau, a bydd yn sicr yn ystyried hynny o ran ystyried pryd a sut i roi'r wybodaeth ddiweddaraf i'r Cynulliad am y gwaith sy'n cael ei wneud yn y sector bwyd a diod yma yng Nghymru. Yr ail bwynt mewn cysylltiad â'r cod gweinidogol - wrth gwrs, bydd yr Aelod yn ymwybodol bod proses wedi'i phennu, ac mae'r broses ar waith, ac ni allwn ddweud rhagor ar hyn o bryd heddiw.
English: Can I add Swansea East as one of those places where people are getting referred to private practices to get their ears syringed - and Port Talbot? It's an all-Wales problem and, perhaps, one that needs addressing fairly rapidly. I've got two requests for statements. The first one is: teachers in Swansea and Neath Port Talbot did not get their pay award at the end of September. I have chased this around lots of different places, including the councils, ERW and the Minister for Education. I am told that this is because the Welsh Government have not released the money for the award and not confirmed that the award, which has been made in England, is going to be paid in Wales. I don't know whether that's right or not, but that's what I've been told, so there is obviously confusion out there. So, can I request an urgent Government statement providing an update on the paying of this year's - 2019-20 - teachers' pay award? The second statement I'm requesting is a statement to be made on the health delivery plans, such as the diabetes delivery plan and the cancer delivery plan. Again, I am told that the current plans finish in 2020 and there are concerns that they're going to end. I have no belief for a moment that they're going to end and that we'll have no continuation of the plan, but there's nervousness amongst some of the people involved that could be put to bed, as it were, if the Welsh Government can start making statements on those that are coming to an end in 2020.
Welsh: A allaf ychwanegu Dwyrain Abertawe fel un o'r lleoedd hynny lle mae pobl yn cael eu cyfeirio at feddygfeydd preifat i gael chwistrellu eu clustiau - a Phort Talbot? Mae'n broblem i Gymru gyfan ac, efallai, yn un y mae angen mynd i'r afael â hi'n eithaf cyflym. Mae gennyf ddau gais am ddatganiadau. Yr un cyntaf yw na chafodd athrawon yn Abertawe a Chastell-nedd Port Talbot eu dyfarniad cyflog ddiwedd mis Medi. Rwyf wedi ceisio ymateb i hyn mewn llawer o wahanol leoedd, gan gynnwys y cynghorau, ERW a'r Gweinidog Addysg. Dywedir wrthyf mai'r rheswm am hyn yw nad yw Llywodraeth Cymru wedi rhyddhau'r arian ar gyfer y dyfarniad a heb gadarnhau bod y dyfarniad, a wnaed yn Lloegr, yn mynd i gael ei dalu yng Nghymru. Nid wyf yn gwybod a yw hynny'n iawn ai peidio, ond dyna'r hyn a ddywedwyd wrthyf. Felly, mae'n amlwg bod dryswch ynglŷn â hyn. Felly, a gaf i ofyn am ddatganiad brys gan y Llywodraeth yn rhoi'r wybodaeth ddiweddaraf ynglŷn â thalu am ddyfarniad cyflog athrawon 2019-20? Yr ail ddatganiad rwy'n gofyn amdano yw datganiad i'w wneud am y cynlluniau cyflawni iechyd, fel y cynllun cyflawni ar gyfer diabetes a'r cynllun cyflawni ar gyfer canser. Unwaith eto, dywedir wrthyf fod y cynlluniau presennol yn gorffen yn 2020 a bod pryderon eu bod yn mynd i ddod i ben. Nid wyf yn credu am funud eu bod yn mynd i ddod i ben ac na fydd y cynllun yn parhau, ond mae yna nerfusrwydd ymysg rhai o'r bobl sy'n cymryd rhan y gellid ei dawelu, os gall Llywodraeth Cymru ddechrau gwneud datganiadau ar y rhai sydd yn dod i ben yn 2020.
English: Thank you to Mike Hedges for that contribution. I can confirm that there will be a statement very, very shortly regarding the teachers' pay award 2019. Of course, once implemented, any changes to teachers' pay for 2019-20 will be backdated to 1 September. So, I would expect that there will be a statement, either today or tomorrow, in respect of that. Again, Mike Hedges is right that most major health condition delivery plans come to an end in December 2020, and we are currently developing the approach and the proposals for the successor arrangements to improve the quality of care for major conditions, such as cancer and diabetes. And the Minister for Health and Social Services does expect to make a written statement outlining the future approach before the end of the year.
Welsh: Diolch i Mike Hedges am y cyfraniad hwnnw. Gallaf gadarnhau y bydd datganiad yn fuan iawn ynghylch dyfarniad cyflog 2019 i athrawon. Wrth gwrs, unwaith y caiff ei weithredu, bydd unrhyw newidiadau i dâl athrawon ar gyfer 2019-20 yn cael eu hôl-ddyddio i 1 Medi. Felly, byddwn yn disgwyl y bydd datganiad, naill ai heddiw neu yfory, ynglŷn â hynny. Unwaith eto, mae Mike Hedges yn iawn fod y rhan fwyaf o'r cynlluniau cyflawni ar gyfer y prif gyflyrau iechyd yn dod i ben ym mis Rhagfyr 2020, ac rydym wrthi'n datblygu'r dull gweithredu a'r cynigion ar gyfer y trefniadau olynol i wella ansawdd y gofal ar gyfer y prif gyflyrau fel canser a diabetes. Ac mae'r Gweinidog Iechyd a Gwasanaethau Cymdeithasol yn disgwyl gwneud datganiad ysgrifenedig yn amlinellu'r dull gweithredu yn y dyfodol cyn diwedd y flwyddyn.